open-index/open-wikipedia-markdown huggingface dataset:
לוקה מיליבוייביץ'

**לוקה מיליבוייביץ**' (באנגלית: **Luka Milivojević**; בסרבית: **Лука Миливојевић**; נולד ב-7 אפריל 1991) הוא כדורגלן סרבי, שמשחק בתור קשר.

## קריירת מועדונים
העונה הראשונה של מיליבוייביץ' בקבוצה בוגרת הייתה עם מועדון עיר הולדתו, Radnički Kragujevac בעונת 2007/08, אז שיחקה בליגה הסרבית מערב. בסוף אותה עונה עבר לשחק בליגה הבכירה במדינה בקבוצת ראד.

מיליבוייביץ' חתם בכוכב האדום בלגרד ב-19 בדצמבר 2011. הגעתו לכוכב האדום נבעה במידה רבה מרצונו של המאמן רוברט פרוסינצ'קי, שהאמין בסרבי.

ב-26 ביולי 2013, חתם מיליבוייביץ' לחמש שנים באנדרלכט הבלגית. ב-1 בספטמבר 2014 הצטרף לאולימפיאקוס בהשאלה מאנדרלכט.

בסיום עונת 2014/15, הביע מיליבוייביץ' את רצונו להישאר במועדון היווני. ב-4 ביוני 2015, אנדרלכט אישרה כי הגיעה להסכם עם אולימפיאקוס להעברה קבועה של מיליבוייביץ' והוא הצטרף לאלופת יוון בחוזה לארבע שנים, תמורת תשלום של 2.3 מיליון יורו. ב-30 ביוני 2015, דחתה אולימפיאקוס הצעה של פנרבחצ'ה בגובה 5 מיליון אירו על השחקן.

ב-31 בינואר 2017, מיליבוייביץ' חתם בקריסטל פאלאס בחוזה לשלוש וחצי. ב-10 באפריל 2017, הוא הבקיע את שערו הראשון עבור פאלאס בבעיטת עונשין בניצחון הביתי 3:0 על ארסנל. בעונת 2017/18, מיליבוייביץ' סיים כמלך השערים של פאלאס עם 10 שערים כאשר הנשרים התאוששו מפתיחת עונה גרועה וסיימו במקום ה-11 בליגה תחת המאמן החדש רוי הודג'סון.

באוגוסט 2019, מיליבוייביץ' חתם על הארכת חוזה בקריסטל פאלאס עד 2023.

## קריירה בינלאומית
את הופעת הבכורה שלו בנבחרת סרביה ערך ב-14 בנובמבר 2012 במשחק ידידות נגד צ'ילה. ב-6 באוקטובר 2017 כבש את שערו הראשון בנבחרת במשחק מוקדמות מונדיאל 2018 נגד אוסטריה. ביוני 2018 הוא נכלל בסגל הנבחרת במונדיאל 2018, שם הוא הופיע בשני משחקים, נגד קוסטה ריקה ונגד שווייץ.

## תארים
#### [[הכוכב האדום בלגרד (כדורגל)|הכוכב האדום בלגרד]]
* הגביע הסרבי: 2011/2012

#### [[אנדרלכט (כדורגל)|אנדרלכט]]
* אליפות בלגיה: 2013/2014
* הסופר קאפ הבלגי: 2014

#### [[אולימפיאקוס (כדורגל)|אולימפיאקוס]]
* אליפות יוון: 2014/2015, 2015/2016
* גביע יווני: 2014/2015

## קישורים חיצוניים

## הערות שוליים

קטגוריה:כדורגלנים סרבים
קטגוריה:כדורגלני הכוכב האדום בלגרד
קטגוריה:כדורגלני אולימפיאקוס
קטגוריה:כדורגלני אנדרלכט
קטגוריה:כדורגלני קריסטל פאלאס
קטגוריה:כדורגלני נבחרת סרביה
קטגוריה:כדורגלני מונדיאל 2018
קטגוריה:סרבים שנולדו ב-1991
ולדימיר סמירנוב

**ולדימיר וסילייביץ' סמירנוב** (; 4 ביולי 1849 – 1 בנובמבר 1918) היה גנרל בצבא האימפריה הרוסית אשר פיקד על כוחות במהלך מלחמת העולם הראשונה.

## ביוגרפיה
### תחילת דרכו
סמירנוב נולד ב-4 ביולי 1849 ולמד בבית הספר לצוערים בפולוצק וב-23 באוגוסט 1865 הועבר לבית הספר הצבאי פבלובסק. ב-17 ביוני 1867 הוא סיים את לימודיו והוצב ברגימנט פולוצק ה-28. כעבור חודש הוא הועבר למשמר הקיסרי במוסקבה. ב-17 באפריל 1870 הוא הועלה לדרגת פודפורצ'יק. ב-30 באוגוסט 1872 הוא הועלה לדרגת פורוצ'יק. ב-1874 סיים סמירנוב את האקדמיה הצבאית ניקולייב והוצב במטה המחוז הצבאי חרקוב. ב-5 במרץ 1875 הועבר למטה הדיוויזיה ה-36, וב-13 באפריל של אותה שנה הוא הועלה לדרגת קפטן. ב-4 בנובמבר 1876 הועבר סמירנוב למטה הקורפוס ה-7, ולחם עמו במהלך המלחמה העות'מאנית-רוסית (1877–1878). ב-11 בנובמבר 1877 הוא הועבר למטה המחוז הצבאי אודסה. ב-16 באפריל 1878 הוא הועלה לדרגת פודפולקובניק וב-12 באפריל 1881 לדרגת פולקובניק. ב-1 באוגוסט 1881 הוא מונה למפקד הרגימנט ה-57 והחזיק בתפקיד עד ה-15 בספטמבר שלל אותה שנה. ב-20 ביולי 1884 הוא מונה לראש מטה הדיוויזיה ה-5, ובילה כמעט שבע שנים בתפקיד זה. ב-1 באפריל 1891 הוא מונה למפקד רגימנט הרגלים ה-131 בטירספול. ב-26 בפברואר 1894 הועלה סמירנוב לדרגת גנרל-מיור ומונה לראש מטה הקורפוס ה-9. ב-4 ביולי 1901 הוא מונה למפקד הדיוויזיה ה-18, וב-6 בדצמבר של אותה שנה הועלה לדרגת לוטננט גנרל. ב-9 ביולי 1906, הוא מונה למפקד הקורפוס הסיבירי ה-2. ב-13 באפריל 1908 הוא הועלה לדרגת גנרל חיל הרגלים, וב-28 ביולי של אותה שנה קיבל את הפיקוד על הקורפוס ה-20.

### מלחמת העולם הראשונה

עם פרוץ מלחמת העולם הראשונה באוגוסט 1914 לחם הקורפוס של סמירנוב כנגד הגרמנים בקרב טננברג. ב-20 בנובמבר של אותה שנה הוא מונה למפקד הארמייה השנייה. במרץ 1916 הוא נאלץ לעזוב את החזית בגלל מחלה, ובהיעדרו ספגה הארמייה שלו נזקים כבדים במהלך מתקפת אגם נארוץ'. ב-11 במרץ 1917 הוא הועבר לפקד על החזית המערבית. בספטמבר 1918 הוא נלקח כבן ערובה בידי הצבא האדום. לפי מקורות מסוימים הוא נורה ליד פיאטיגורסק ב-1 בנובמבר של אותה שנה לצד 100 קצינים וגנרלים נוספים. לפי מקורות אחרים הוא נרצח בקייב בתחילת שנת 1919.

## קישורים חיצוניים
* ולדימיר סמירנוב 

קטגוריה:גנרלים בצבא האימפריה הרוסית
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:אנשי צבא רוסים במלחמה העות'מאנית-רוסית (1877–1878)
קטגוריה:בוגרי האקדמיה הצבאית של המטה הכללי
קטגוריה:אישים שהוצאו להורג ברוסיה וברית המועצות
קטגוריה:רוסים שנולדו ב-1849
קטגוריה:רוסים שנפטרו ב-1918
פיוטר לומנובסקי

**פיוטר ניקולייביץ' לומנובסקי** (; 1871 – 2 במרץ 1956) היה לוטננט גנרל בצבא האימפריה הרוסית, אשר פיקד על כוחות במלחמת העולם הראשונה.

## ביוגרפיה
### תחילת דרכו
לומנובסקי נולד בשנת 1871 ולמד בבית הספר לצוערים בטיפליס. ב-1891 הוא עבר ללמוד בבית הספר הצבאי פבלוביץ' וב-1898 סיים את האקדמיה הצבאית ניקולייב והוצב ברגימנט ווהלין של המשמר הקיסרי. ב-13 במאי 1899 הוא מונה לשלישו של מפקד המחוז הצבאי באזור הים הכספי. ב-7 באוגוסט של אותה שנה הוא הוצב במטה הקורפוס הטורקמני ה-2. ב-22 בספטמבר 1901 הוא מונה לראש מטה האזור הצבאי אמור. ב-25 בדצמבר 1903 הוא הועבר למטה הבריגדה המזרח-סיבירית ה-8, וב-24 בפברואר 1904 מונה לראש מטה הדיוויזיה המזרח-סיבירית ה-8. בתחילת מלחמת רוסיה-יפן הוא הוצב במטה ארמיית מנצ'וריה הראשונה ולחם עמה בקרבות. ב-27 במרץ 1906 הוא מונה לראש מטה הדיוויזיה המזרח-סיבירית ה-6. ב-2 בנובמבר 1908 הוא מונה למפקד הרגימנט הסיבירי ה-24. ב-21 באוגוסט 1912 הועבר למטה המחוז הצבאי קייב.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 מונה לומנובסקי לראש מטה הארמייה השמינית. ב-17 ביולי 1915 הוא מונה למפקד הדיוויזיה ה-15 וב-7 באפריל 1917 הועבר לפקד על הקורפוס ה-8. הוא לחם עם הקורפוס במהלך המערכה הקצרה ברומניה. ב-12 ביולי בעיצומה של מתקפת קרנסקי הוא מונה למפקד הארמייה העשירית. הוא לא הצליח להכין את הארמייה בזמן להמשך המתקפה, והיא תפקדה באופן גרוע. ב-30 ביולי הוא הועבר לפקד על החזית המערבית ופיקד עליה עד 5 באוגוסט. בעקבות מהפכת אוקטובר הוא הצטרף לצבא המתנדבים של הצבא הלבן ושימש כשגריר הצבא הלבן ב. ב-1919 הוא נמלט לסופיה ולאחר מכן לניס שם נפטר ב-2 במרץ 1956.

## קישורים חיצוניים
* פיוטר לומנובסקי 
* 

קטגוריה:גנרלים בצבא האימפריה הרוסית
קטגוריה:מעוטרי עיטור גיאורגי הקדוש
קטגוריה:אנשי הצבא הלבן
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:מהגרים מרוסיה לצרפת
קטגוריה:רוסים שנולדו ב-1871
קטגוריה:רוסים שנפטרו ב-1956
המתקפה בדמשק (פברואר 2013)

**המתקפה בדמשק** שהתרחשה ב-21 בפברואר 2013, הייתה תקרית במהלך מלחמת האזרחים הסורית, שהוגדרה כקטלנית ביותר מאז שפרצה המלחמה כשנתיים קודם לכן, במהלכה הותקפו עמדות של הצבא הסורי, משרדי שירותי הביטחון ושגרירות רוסיה (שהותקפה שוב ב-20 בספטמבר 2015, אך ללא נפגעים).

## הלך האירועים
ההתקפה, המתואמת ככל הנראה, בוצעה על ידי שלושה מחבלים מתאבדים. הפיגוע הראשון התרחש בסביבות השעה 10:00 בבוקר במחוז מזרעה שבמרכז דמשק כאשר אדם פוצץ את עצמו עם מטען הרכב שלו סמוך לכניסה למטה מפלגת הבעת' ולא הרחק משגרירות רוסיה. בעקבות הפיצוץ נורו שתי מרגמות על המפקדה במחוז אומאי. באותו יום אירע פיגוע נוסף במחוז ברשה, צפונית לדמשק, כאשר שני מחבלים מתאבדים נוספים, שכל אחד מהם נהג ברכב עמוס חומרי-נפץ, פוצצו את עצמם ליד שתי עמדות ביטחון. אחת המתקפות פגעה בסניף 211 של שירות הביטחון והמודיעין.

## אחריות
רשמית אף אחד לא נטל אחריות, סוכנות הידיעות סאנה האשימה את המורדים המתנגדים למשטר, אולם CNFOR, המייצגת את המורדים, גינתה את הפיגוע והוקיעה כמעשי פשע. עם זאת, היא לא האשימה את המשטר כפי שעשתה בעבר בהתקפות אחרות.

## קורבנות
ההתקפה הייתה אז התקרית העקובה מדם מאז תחילת מלחמת האזרחים. על פי נתוני המרכז הסורי לזכויות אדם (OSDH), במתקפה נהרגו לפחות 83 איש, כולל 47 אזרחים ו-36 חיילים, ויותר מ-200 פצועים. לפחות 61 בני אדם נהרגו במזרעה, בהם 17 אנשי כוחות הביטחון, ואילו הפיצוצים בברשה גרמו להרג של לפחות 22 בני אדם, בהם 19 חיילים ושלושה אזרחים.

למחרת המתקפות, לאח'דר בראהימי, המתווך הבינלאומי לסוריה, טען כי לפחות 100 איש נהרגו ו-250 נפצעו.
## הערות שוליים

קטגוריה:פיגועי התאבדות
קטגוריה:מתקפות נגד נציגויות דיפלומטיות של רוסיה
קטגוריה:2013 בסוריה
קטגוריה:מלחמת האזרחים בסוריה
קטגוריה:פיגועי טרור באסיה
קטגוריה:דמשק: היסטוריה
שירי נבון-ונציה

**שירי נבון-ונציה** (נולדה ב-20 באוקטובר 1967) היא פרופסור מן המניין במחלקה לביולוגיה מולקולרית ובפקולטה לרפואה ע"ש אדלסון של אוניברסיטת אריאל בשומרון. מכהנת כראש המחלקה לביולוגיה מולקולרית. חברה בוועדה לתכנון ולתקצוב (ות"ת) של המועצה להשכלה גבוהה.

## ביוגרפיה
בשנת 1992 קיבלה תואר ראשון בביוטכנולוגיה והנדסת מזון מהטכניון. בשנת 1994 קיבלה תואר שני בביולוגיה מולקולרית וביוטכנולוגיה ובשנת 1999 קיבלה תואר דוקטור בתחומים אלה, שניהם מאוניברסיטת תל אביב.

בשנת 1999 הקימה במרכז הרפואי ת"א ע"ש סוראסקי את המעבדה לאפידמיולוגיה מולקולרית וחקר עמידות לאנטיביוטיקה, ועמדה בראשה עד 2011.

בשנת 2007 מונתה למרצה בכירה למיקרוביולוגיה קלינית ואימונולוגיה בהפקולטה לרפואה ע"ש סאקלר של אוניברסיטת תל אביב.

בשנת 2012 הצטרפה לסגל האקדמי של אוניברסיטת אריאל בשומרון והיא עומדת בראש המעבדה לחקר חיידקים פתוגניים ועמידות לאנטיביוטיקה..

תחומי המחקר שלה:
* מנגנונים מולקולריים המעורבים בפתוגנזה של חיידקים.
* חקר המנגנונים המולקולריים והבנת התפשטות של חיידקים עמידים לאנטיביוטיקות.
* פיתוח מודלים חדשים בחיות לחקר מחלות זיהומיות.
* פיתוח אנטיביוטיקות וגישות טיפוליות נגד מחלות חיידקיות.
* תפקיד חיידקי המיקרוביום במצבי פאתוגנזה שונים.

באוגוסט 2020 מונתה לחברה בוועדה לתכנון ולתקצוב (ות"ת) של המועצה להשכלה גבוהה.

נשואה לחיים ונציה ואם לשלושה ילדים. מתגוררת בהרצליה.

## קישורים חיצוניים

* שירי נבון-ונציה, באתר של אוניברסיטת אריאל בשומרון

## הערות שוליים

קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ביולוגיות ישראליות
קטגוריה:ביולוגים ישראלים
קטגוריה:סגל אוניברסיטת אריאל בשומרון: בית הספר לרפואה
קטגוריה:סגל אוניברסיטת אריאל בשומרון: מדעי הטבע
קטגוריה:הרצליה: אישים
קטגוריה:ישראליות שנולדו ב-1967
קטגוריה:ישראלים שנולדו ב-1967
עידן פז

**עידן פז** (נולד ב-21 בינואר 1995) הוא כדורסלן ישראלי, המשחק בעמדת הרכז בקבוצת מכבי עירוני רמת גן.

## ביוגרפיה
פז החל את לשחק כגיל כילד קטן בבית ספר לכדורסל של מועדון מכבי בית דגן. בגיל 12 עבר לשחק במחלקת הנוער של מכבי תל אביב.
בעונת 2010/11 זכה עם קבוצת מכבי תל אביב בגביע המדינה לנערים לאחר ניצחון בגמר על קבוצת גלבוע/מעיינות. באותה עונה הקבוצה זכתה בסגנות אליפות המדינה לנערים לאחר הפסד בגמר לא.ס רמת השרון. בעונת 2012/13 זכה עם קבוצתו בגביע המדינה לנוער לאחר ניצחון על מכבי ראשון לציון. באותה השנה זכתה הקבוצה בסגנות אליפות המדינה לנערים לאחר הפסד בגמר למכבי רעננה. בתיכון פז שיחק בנבחרת הגימנסיה הריאלית.
עונתו הראשונה בקבוצת בוגרים הייתה בעונת 2013/14 שבה הושאל להפועל מגדל העמק מהליגה הלאומית. בתום השאלה של שנתיים חזר לשחק בעונת 2015/2016 במכבי תל אביב ובמקביל כחלק מכרטיס כפול שיחק גם בעירוני רמת גן. בעונה זו זכה עם קבוצתו בגביע המדינה בכדורסל 2015/2016. בעונת 2016/17 עבר לשחק בעירוני רעננה בתום העונה בה קלע 5 נקודות, קלט 1.7 ריבאונדים וחילק 1.6 אסיסטים, עבר לשחק במכבי קריית גת. בעונה זו קלע 5.9 נקודות וחילק 2 אסיסטים בממוצע. בעונת 2018/19 שיחק במכבי רחובות. בעונת 2019/20 שיחק במכבי הוד השרון שם קלע 7 נקודות וחילק 3.2 אסיסטים בממוצע. לקראת עונת 2020/21 חתם באליצור "איתו" אשקלון.

## קישורים חיצוניים

* פרופיל השחקן באתר איגוד הכדורסל בישראל
* פרופיל השחקן באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל מגדל העמק
קטגוריה:כדורסלני אליצור "איתו" אשקלון
קטגוריה:כדורסלני מכבי תל אביב
קטגוריה:כדורסלני מכבי עירוני רמת גן
קטגוריה:כדורסלני עירוני נס ציונה
קטגוריה:כדורסלני מכבי רעננה
קטגוריה:כדורסלני מכבי קריית גת
קטגוריה:כדורסלני מכבי רחובות
קטגוריה:כדורסלני מכבי הוד השרון
קטגוריה:בוגרי הגימנסיה הריאלית
קטגוריה:ישראלים שנולדו ב-1995
מצוקי קנונבול

**מצוקי קנונבול** (באנגלית: **Cannonball Cliffs**; מילולית: מצוקי כדור התותח) הם מצוקים בצידו המזרחי של האי אלכסנדר, שבאנטארקטיקה.

המצוקים ממוקמים מדרום לשפכו של קרחון נפטון.

המצוקים הם שני רכסים שגובהם 500 מטרים מעל פני הים.

המצוקים משתרעים בכיוון - מזרח-מערב, שמחבר אותם מצוק נוסף שכיוונו צפון-דרום.

## היסטוריה
### מיפוי המצוק

המצוק מופה בהתבסס על תצלומי אוויר מסוג טרימטרוגון שצולמו על ידי משלחת החקר האנטארקטית רון, שנערכה בעונת המחקר (הקיץ האנטארקטי) 1947–1948, וכן בהתבסס על סקרים על הקרקע שנערכו על ידי סקר שטחי חסות איי פוקלנד בין השנים 1948–1950.

### מקור השם

שמו של המצוק ניתן לו על ידי הוועדה המייעצת לשמות אנטארקטיים של בריטניה.

המצוק נקרא על שמם של אבני החול באזור, המכילות מספר רב של קונקרציות חומות, המכונות "כדור תותח" (באנגלית: קנונבול).

## ראו גם

* מצוק ג'ורג'ן
* מצוקי טו סטפ
* מצוק ארס
* מצוקי קורנר
* מצוקי ברן
* מצוקי קליסטו

## לקריאה נוספת

• Kelly, S., & Moncrieff, A. (1992), **[https://www.cambridge.org/core/journals/geological-magazine/article/marine-molluscan-constraints-on-the-age-of-cretaceous-fossil-forests-of-alexander-island-antarctica/60C8DF4E20900D0FA501383D8405D6CE Marine molluscan constraints on the age of Cretaceous fossil forests of Alexander Island, Antarctica]**, Geological Magazine, 129(6), 771-778. doi:10.1017/S0016756800008499

## קישורים חיצוניים
* מצוקי קנונבול באתר הסקר הגאולוגי של ארצות הברית
* מצוקי קנונבול באתר הגאזט האנטארקטי של ממשלת אוסטרליה
* מצוקי קנונבול באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מצוקי קנונבול

## הערות שוליים

קנונבול
R&B אלטרנטיבי

**R&B אלטרנטיבי** (ידוע גם כ**אלט-R&B**, **PBR&B**, **אינדי R&B**, **R&B אקספרמינטלי**, **היפסטר R&B** ו**אימו R&B**) הוא מונח המשמש עיתונאי מוזיקה כדי לתאר סגנון אלטרנטיבי של R&B עכשווי.

המונח "R&B אלטרנטיבי" שומש בעבר על ידי תעשיית המוזיקה בשלהי שנות ה-90 לשוקק אמני נאו סול, כדוגמת דיאנג'לו, אליה, אריקה באדו ומקסוול .

סביב מונחי הז'אנר השונים התקיים דיון מגוון, בעוד שמספר מבקרים תיארו את המוזיקה תחת הקטגוריה הרחבה של "R&B אלטרנטיבי" או אינדי R&B". המונח "היפסטר R&B" שימש לרוב גם הוא, כמו גם המונח PBR&B - שילוב של "PBR" (ראשי תיבות של "Pabst Blue Ribbon", בירה הידועה בקרב תרבות ההיפסטר) ו-R&B. השימוש הראשון ב-PBR&B היה ברשת החברתית טוויטר על ידי כותב המגזין "Sound of the City", אריק הארבי, ב-22 במרץ 2011.

## ראו גם
* נאו סול
* היפ הופ אלטרנטיבי

## הערות שוליים

קטגוריה:סגנונות מוזיקליים
קטגוריה:מוזיקה שחורה
קטגוריה:מיקרוז'אנרים
מיכאיל בונץ'-ברוייביץ'

**מיכאיל דמיטרייביץ' בונץ'-ברוייביץ**' (; 24 בפברואר 1870 – 3 באוגוסט 1956) היה לוטננט גנרל ממוצא ליטאי בצבא האימפריה הרוסית אשר פיקד על החזית הצפונית במלחמת העולם הראשונה ולאחר מכן הצטרף ל.

## ביוגרפיה
### תחילת דרכו
בונץ'-בורייביץ' נולד במוסקבה ב-30 באוגוסט 1868, למשפחה שהשתייכה בעבר לאצולת הדוכסות הגדולה של ליטא. אביו היה מודד אדמות במקצועו, ולפיכך למד מיכאיל במכון קונסטנטינובסקי למדידות במוסקבה. לאחר מכן למד באקדמיית המטה הכללי וב-1892 הוצב ברגימנט הגרנדירים ה-12 של אסטרחאן. בהמשך אותה שנה הוא הועבר לרגימנט המשמר הליטאי שהוצב בוורשה. ב-1898 הוא סיים את לימודיו באקדמיה הצבאית ניקולייב והחל לפרסם מאמרים בעיתונות הצבאית. בהמשך הוא גם פרסם ספר הדרכה בטקטיקה ביחד עם הגנרל מיכאיל דרגומירוב. ב-6 בדצמבר 1907 הוא הועלה לדרגת פולקובניק ובאוקטובר 1908 מונה למפקד מבצר ליבאו. במרץ 1914 הוא מונה למפקד הרגימנט ה-176 בצ'רניגוב.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 היה הרגימנט של בונץ'-ברוייביץ' חלק מהארמייה השלישית ולחם עמה בקרב גליציה. ב-10 בספטמבר של אותה שנה הוא הועלה לדרגת גנרל-מיור. הוא הוצב במטה החזית הצפון-מערבית ובמסגרת תפקידו יזם פינוי של החיילים היהודים מקו החזית באשמת ריגול. בהמשך הועבר להחזית הצפונית. במקביל, במרץ 1916 הוא מונה למפקד חיל המצב בפסקוב. ב-29 באוגוסט 1917 הוא מונה למפקד החזית הצפונית עד 9 בספטמבר של אותה שנה.

לאחר מהפכת אוקטובר הפך בונץ'-ברוייביץ' לאחד הגנרלים הראשונים שנשבעו אמונים למשטר החדש. אחיו הצעיר ולדימיר היה פעיל בולשביקי בולט. במרץ 1918 מונה למנהל המועצה הצבאית העליונה, ולראש מטה השדה של המועצה הצבאית המהפכנית, ומילא תפקיד מרכזי בתחילת מלחמת האזרחים הרוסית בארגון הצבא האדום והגנת המדינה הסובייטית. חבריו לשעבר ששרתו כעת ב הכריזו עליו כעל מבוקש ובאחת הפעמים אף ערכו פשיטה על רכבת שהם חשדו שהוא נמצא בה. ב-1919 הוא פרש מהצבא והחל למלא תפקידים אזרחיים עבור הסובייט העליון. הוא נעצר ב-1923, אך שוחרר לאחר שראש האו.ג.פ.או. פליקס דזרז'ינסקי התערב למענו. ב-1925 הוא הקים וארגן את לשכת הצילום האווירי. הוא נעצר שוב בפברואר 1931, יחד עם קצינים לשעבר מהצבא הקיסרי אשר נחשדו כי קשרו קשר נגד המשטר הסובייטי, אך הוא שוחרר ללא שהוגש כנגדו כתב אישום. הוא שרד את הטיהורים הגדולים, והועלה לדרגת קומדיב (מפקד דיוויזיה) ב-1937. ב-1944 הוא הועלה שוב לדרגת גנרל לייטננט. הוא נפטר במוסקבה ב-3 באוגוסט 1956.

## קישורים חיצוניים

* מיכאיל בונץ'-ברוייביץ' 

קטגוריה:גנרלים בצבא האימפריה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:אנשי צבא רוסים במלחמת העולם הראשונה
קטגוריה:בוגרי האקדמיה הצבאית של המטה הכללי
קטגוריה:מעוטרי עיטור ולדימיר הקדוש
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:אישים הקבורים בבית העלמין וגנקובסקויה
קטגוריה:ילידי 1870
קטגוריה:נפטרים ב-1956
ולדימיר צ'רמיסוב

**ולדימיר אנדרייביץ' צ'רמיסוב** (; 2 ביוני 1871 – באזור 1938) היה גנרל בצבא האימפריה הרוסית, אשר פיקד על כוחות במלחמת העולם הראשונה.

## ביוגרפיה
### תחילת דרכו
צ'רמיסוב נולד ב-2 ביוני 1871 למשפחת אצולה ממחוז באקו. ב-1891 הוא סיים את לימודיו בבית הספר הצבאי במוסקבה והוצב בבריגדת התותחנים ה-12. ב-1899 הוא סיים את האקדמיה הצבאית ניקולייב. ב-15 בפברואר 1900 הוא הוצב במטה דיוויזיית הקוזאקים ה-2. ב-27 במרץ 1901 הוא הועבר למטה הקורפוס ה-10. ב-26 באפריל 1903 הוא מונה לקצין למשימות מיוחדות בקורפוס ה-11. ב-2 בנובמבר של אותה שנה הוא הועבר למטה המחוז הצבאי קייב. ב-7 במרץ 1904 הועבר למלא תפקידי הוראה בבית הספר הצבאי בקייב. ב-18 בספטמבר 1908 מונה לראש מטה דיוויזיית הפרשים ה-7. ב-8 באוקטובר 1911 מונה למורה באקדמיה הצבאית ניקולייב.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 מונה צ'רמיסוב למפקד הרגימנט ה-120 ולחם עמו במהלך הפלישה לפרוסיה המזרחית ולאחר מכן בקרבות ליד ורשה. ב-18 באפריל 1915 הוא הועבר למטה הארמייה ה-12. ב-16 בפברואר 1916 הוא מונה למפקד הדיוויזיה ה-32. ב-12 באפריל 1917 הוא מונה למפקד הקורפוס ה-12 ולחם עמו בהצלחה במהלך מתקפת ברוסילוב. ב-10 ביולי הוא מונה למפקד הארמייה השמינית. הארמייה שלו ספגה מכה קשה במהלך מתקפת קרנסקי. ב-18 ביולי מינה אותו אלכסנדר קרנסקי למפקד החזית הדרום-מערבית, אולם לאוור קורנילוב התנגד למינוי ולפיכך הוא נדחה. ב-11 באוגוסט הוא הועבר לפקד על הארמייה התשיעית וב-9 בספטמבר מונה למפקד החזית הצפונית. עם פרוץ מהפכת אוקטובר צידד צ'רמיסוב בחשאי בקומוניסטים וסירב לשלוח חיילים מהחזית לסייע בדיכוי המהומות. למרות זאת, ב-14 בנובמבר הוא סולק מהפיקוד בהוראת ניקולאי קרילנקו ונעצר. לאחר שחרורו הוא נמלט לדנמרק ואז לצרפת שם נפטר בתאריך לא ברור בסוף שנות ה-30.

## קישורים חיצוניים
* ולדימיר צ'רמיסוב 

קטגוריה:גנרלים בצבא האימפריה הרוסית
קטגוריה:מפקדי ארמיות רוסיות
קטגוריה:מפקדי ארמיות בצבא האימפריה הרוסית במלחמת העולם הראשונה
קטגוריה:מהגרים מרוסיה לצרפת
קטגוריה:מעוטרי עיטור גיאורגי הקדוש
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1871
זליג רוסצקי

**זליג רוסצקי** (1891 - 14 במרץ 1960) היה חבר המפקדה הארצית של ההגנה, סגן יו"ר הוועד למען החייל ומראשי מכבי.

## ביוגרפיה
רוסצקי נולד למשפחה אמידה בוורשה. אביו, בן ציון רוסצקי היה ספורטאי חובב. בעת שלמד באוניברסיטה בוורשה, עוד לפני מלחמת העולם הראשונה, הקים יחד עם מ. גורדון וח. קרונגולד תנועת ספורט יהודית ראשונה בפולין. בהמשך היה חבר הנהלת מכבי ועמד בראש תנועת מכבי בפולין. הוא גם ייסד את השבועון "ספורט צייטונג". בתחילת 1932 הוא הגיע לארץ ישראל כדי להכין את המכביה הראשונה ולאחר המכביה שב לפולין לחסל את ענייניו שם ועלה לארץ ישראל. הוא עבד תחילה עבור חברת ווסטינגהאוז ואז היה מזכיר כללי ומנהל הספורט בהסתדרות מכבי. הוא היה חבר הנהלת מכבי ויו"ר מפקדת מכבי הצעיר. הוא היה חבר המפקדה הארצית של ההגנה משנת 1940 עד פיזורה לאחר הקמת מדינת ישראל.

לאחר הקמת מדינת ישראל היה למנהל אגף הנכסים במשרד הביטחון וסגן יושב ראש הוועד למען החייל, בה פעל לארגון אימוץ יחידות צה"ל על ידי עיריות ברחבי ישראל. במקביל המשיך להיות פעיל במכבי, היה ממארגני המכביה החמישית ומקימי כפר המכביה.

בתחילת 1960 רוסצקי אובחן כחולה בסרטן ונסע לבוסטון לניתוח. אולם הוא נפטר בבית החולים בבוסטון ב-14 במרץ 1960 ונקבר בבית העלמין קריית שאול ב-21 במרץ 1960.

האמפיתיאטרון במחנה הנופש לחיילים בגבעת אולגה נקרא על שמו.

## הערות שוליים

קטגוריה:ישראלים ילידי פולין
קטגוריה:עסקני ספורט ישראלים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1891
קטגוריה:ישראלים שנפטרו ב-1960
עומאר בראון

**עומאר אזקיאל בראון סוניגה** (בספרדית: **Omar Ezequiel Browne Zúñiga**; נולד ב-3 במאי 1994) הוא כדורגלן פנמי המשחק בעמדת הקשר ההתקפי באסטודיאנטס דה מרידה.

## קריירה
בראון החל את הקריירה שלו בקבוצת פלאזה אמאדור מהליגה הבכירה בפנמה, וב-12 בינואר 2013 ערך את הופעת הבכורה שלו בקבוצה, בתיקו 2–2 נגד ריו אבאג'ו. בקיץ  חתם בספורטינג סן מיגליטו, וב-30 בספטמבר 2013 הבקיע את שער הבכורה שלו בקריירה, בניצחון 4–2 על צ'אפו. בהמשך הקריירה בפנמה שיחק גם בצ'וריאו וחזר לקדנציה שנייה בפלאזה אמאדור, ובשנת 2017 חתם באינדפנדיינטה דה לה צ'וררה. בשנת 2019 הושאל בראון למונטריאול אימפקט הקנדית מליגת ה-MLS, ולאחר מכן הושאל לסן קרלוס מליגת העל של קוסטה ריקה.

ב-28 ביולי 2020 הגיע בראון לישראל וחתם לארבע שנים בהפועל תל אביב. ב-8 באוגוסט ערך את הופעת הבכורה שלו במועדון, במשחק מול מ.ס. אשדוד בגביע הטוטו. ב-13 בספטמבר ערך את הופעתו היחידה בליגת העל, גם כן במשחק מול מ.ס. אשדוד. בסך הכל ערך חמש הופעות במדי הפועל תל אביב, כולן כמחליף, וב-22 בספטמבר שוחרר מהמועדון.

### נבחרת פנמה
ב-17 באפריל 2018 ערך בראון את הופעת הבכורה שלו בנבחרת פנמה, בניצחון 1–0 על . בראון השתתף עם הנבחרת בגביע הזהב 2019.

## קישורים חיצוניים

## הערות שוליים

קטגוריה:כדורגלנים פנמים
קטגוריה:קשרי כדורגל פנמים
קטגוריה:כדורגלני פלאזה אמאדור
קטגוריה:כדורגלני אוניון דפורטיבו אוניברסיטריו
קטגוריה:כדורגלני מונטריאול
קטגוריה:כדורגלני הפועל תל אביב
קטגוריה:כדורגלני טאורו
קטגוריה:כדורגלני נבחרת פנמה
קטגוריה:כדורגלנים זרים בישראל
קטגוריה:ספורטאים פנמים בארצות הברית
קטגוריה:ספורטאים זרים בקוסטה ריקה
קטגוריה:ספורטאים פנמים בישראל
קטגוריה:ספורטאים זרים בקנדה
קטגוריה:ספורטאים זרים בארגנטינה
קטגוריה:כדורגלני גביע הזהב 2019
קטגוריה:פנמים שנולדו ב-1994
כחלי טרס

**כחלי טרס** (שם מדעי: *Caesio teres*) הוא מין דג ימי ממשפחת הכחליים, המצוי לאורך האזור האינדו-פסיפי בימים רדודים ממזרח אפריקה עד איי ליין שבאוקיינוס השקט. הוא מצוי במרבית האוקיינוס ההודי למעט בים סוף או במפרץ הפרסי. תפוצתו היא לאורך שוניות אלמוגים ולגונות שונות עד לעומק 50 מטר.
## מאפיינים
דג זה מגיע לאורך 40 סנטימטרים והוא בעל גוף אליפטי עם זנב מפוצל גבוה שצבעו צהוב, וכן גם סנפיר הגב ופלג הגוף העליון. שאר הגוף הוא כחול-כסוף כשהבטן בהירה. לדג פה קטן יחסית והוא מותאם לליקוט של יצורי זואופלנקטון מהמים, עם מבנה היכול להיפער קדימה. הדג דומה מאוד במראה למין הקרוב *Caesio xanthonota*, אך הגוון הצהוב שלו מצוי רק בחלקים העליונים של הגוף והזנב.

דגים אלה הם פעילי יום החיים בלהקות גדולות, מה שעוזר להם לחמוק מטורפים. הם גם מזדווגים בקבוצה גדולה, כאשר מספר שלוחות מתוך קבוצה מתפצלים ומפיצים את הזרע והביציות יחדיו למים. הביצים והצעירים צפים במצב פלנקטוני לאורך האוקיינוס.

## גלריה

Corl0113 (27497439214).jpg
Blue and yellow fusilier (Caesio teres) (48853169972).jpg
Caesio teres in Fiji by Nick Hobgood.jpg|כחלים בפיג'י


## קישורים חיצוניים

## הערות שוליים

קטגוריה:בעלי חיים שתוארו ב-1906
קטגוריה:טקסונים שתוארו בידי אלבין סיל
קטגוריה:כחליים (דגים)
TEDOM L12

**TEDOM L12** הוא אוטובוס בינעירוני המונע באמצעות גז טבעי דחוס, מתוצרת חטיבת ייצור האוטובוסים של היצרנית הצ'כית **TEDOM**  אשר יוצר בין השנים 2012–2006 ב-צ'כיה.

## ממאפייני "TEDOM L12"
* מנוע המונע על ידי גז טבעי דחוס (באנגלית: CNG: Compressed Natural Gas)
* 2 דלתות (כפולות) - כניסה
* אוטובוס נמוך-רצפה : רצפה שטוחה בגובה 34 סנטימטר מהכביש, ללא מדרגה
* 43 - 42 מושבים
* אוטובוס דו צירי עם גוף מונוקוק
* מסגרת הגוף - פרופילים של פלדה, מארז המסגרת של שלדה מרותך בחללים דקים עם פלדה אל חלד, מתחתיהם לוחות מתח מאלומיניום
* קדמת האוטובוס והגג בנויים מ-פיברגלס
* חלונות זכוכית משוריינות
* על גג הדגם ממוקמים 3 מכלים קשיחים של בלוני גז - גז טבעי דחוס, כל מכל בנפח 320 ליטר
* טווח נסיעה - כ-600 ק"מ
* בחלק האחורי של הדגם הרצפה מוגבהת (החלק האחורי נגיש על ידי 2 מדרגות) בגלל מיקום המנוע התת-רצפתי האחורי

## גלריה

קובץ:Evropská, zastávka Horoměřická, Tedom L12G.jpg | דגם "TEDOM L12"
קובץ: Brno, Autotec 2008, Tedom 123G Low Entry.jpg| דגם "TEDOM L12"
קובץ:AN Liberec, Tedom a SOR.jpg | דגם "TEDOM L12"
קובץ:Nad hlavou mám mraky.jpg | דגם "TEDOM L12"
קובץ:Praha, Zličín, Tedom s ostatními autobusy.jpg | דגם "TEDOM L12" (במרכז התמונה)


## ראו גם
* TEDOM C 12

## קישורים חיצוניים

* 
* אתר היצרן

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2006
קטגוריה:כלי רכב המיוצרים בצ'כיה
קטגוריה:כלי רכב מנוע אחורי
הקליקה (אמנות)

ממוזער|הנרי נלסון אוניל, ציור סאטירי – אמן המצייר בסגנון פרה רפאלי
**הקליקה** (באנגלית: **The Clique**) הייתה קבוצה של אמנים אנגלים, שהקים ריצ'רד דאד בסוף שנות השלושים של המאה ה-19. חברים נוספים היו אוגוסטוס ביצה, אלפרד אלמור, ויליאם פאוול פרית', הנרי נלסון אוניל, ג'ון פיליפ ואדוארד מתיו וורד.

הם תוארו כ"הקבוצה הראשונה של אמנים בריטים שהתארגנה ביחד והודיעה כי המסורת הגדולה של האקדמיה לאמנות הבריטית לא רלוונטית לדרישות האמנות של זמנם". 

## הקמה
מידע על פעילותה של ״הקליקה״ נובע בעיקר מזיכרונותיו של ויליאם פאוול פרית' וממאמר קצר שפורסם בכתב העת "ארט ז'ורנל" 1898 על ידי גילברט אימרי, שהיה חבר הקבוצה. שניהם קובעים שהקבוצה כינתה את עצמה בשם זה והקימה מועדון רישומים. אימרי מתאר את שאיפותיהם של חברים מסוימים בקבוצה ומתאר כי בפגישותיהם היו כולם מציירים רישומים בנושא מסוים ומבקשים שאחרים, שאינם אמנים כמו אימרי, ישפטו לגופם של היצירות. 

הם נפגשו יחד בסוף שנות ה-30 והתחלה של שנות ה-40. הקבוצה התפרקה בשנת 1843 כשריצ׳רד דאד קיבל מחלת נפש ונכלא לאחר שרצח את אביו. האחרים, הפכו לחברים מצליחים באקדמיה המלכותית לאמנויות (אם כי אוניל הפך רק לחבר עמית ולא חבר מלא). עבודותיהם נתמכו על ידי כתב העת החדש שנוצר באותה העת - The Art Journal.

## רעיונות
הקליקה התאפיינה בהסתייגות חבריה מאמנות גבוהה אקדמית לטובת ציור ז'אנר. זאת בעקבות התקדימים של ויליאם הוגארת ודייוויד וילקי. הרעיון עלה בקנה אחד עם השקפתם כי יש לשפוט את האמנות על ידי הציבור ולא על פי התאמתה לאידיאלים האקדמיים.

בשנות החמישים של המאה ה-19 הפכו רוב חברי "הקליקה" למתנגדים גדולים של התנועה הפרה-רפאלית, והאמינו שאומנותה מייצגת אקסצנטריות ופרימיטיביות. ויליאם פרית' ואוניל כתבו רבות על התנגדותם לעקרונות תנועה הקדם-רפאלית.

ציור הדיוקנאות של חברי "הקליקה" הוזמן על ידי פטריק אלן-פרייזר לבית האוזפילדפילד בארברואת'.

בשנות ה-60 של המאה ה-19 התפרסמה קבוצה אחרת של אמנים עם רעיונות דומים בשם St John's Wood Clique .

## גלריה
 
File:Richard-Dadd-1817-1886.jpg | ריצ׳רד דאד
File:Edward Matthew Ward (1816-1879) - Daniel Maclise - NPG 616 - National Portrait Gallery.jpg |אדוארד מתיו וורד
File:John Phillip - Self-portrait (1840).jpg | ג׳ון פיליפ
File:Self portrait by William Powell Frith.jpg | ויליאם פאוול פירת׳
File:Alfred Elmore, by Alfred Elmore.jpg |אלפרד אלמור
File:Richard_Dadd_-_Augustus_Egg_-_Google_Art_Project.jpg | אוגוסטוס אג


## קישורים חיצוניים

## הערות שוליים

קטגוריה:ציירים בריטים
קטגוריה:התקופה הוויקטוריאנית
TEDOM C 12

**TEDOM C 12** הוא אוטובוס עירוני מתוצרת חטיבת ייצור האוטובוסים של היצרנית הצ'כית TEDOM  אשר יוצר בין השנים 2012–2006 ב-צ'כיה.

## ממאפייני "TEDOM C 12"

* בשנת 2007 יוצרו 23 יחידות בעלי מנוע המונע על ידי גז טבעי דחוס
* בשנת 2008 יוצרו 36 יחידות: 31 יחידות בעלי מנוע המונע על ידי גז טבעי דחוס (באנגלית: CNG: Compressed Natural Gas) ו-5 יחידות אשר הורכב בהם מנוע טורבו-דיזל
* על גג דגם "TEDOM C 12" מוקמו 3 מכלים קשיחים של בלוני גז טבעי דחוס, כל מכל בנפח 320 ליטר (בנוסף, קיימת גרסת דגם עם 4 מכלים)
* 3 דלתות (כפולות) - כניסה, נשלטות באמצעות אלקטרודות
* מארז המסגרת של השלדה רותך בקטעים חלולים דקים עם קירות מפלדת אל-חלד. החיפוי נוצר מגיליון אלומיניום שפונה לרכב והגג נבנה מפיברגלס
* פנים הרכב בודד על ידי מחצלות עם נייר אלומיניום
* חלונות זכוכית משוריינת מודבקים לגוף הדגם
* אוטובוס נמוך-רצפה: בדגמי "TEDOM C 12" רצפה שטוחה, גובה הרצפה מהקרקע 34.0 ס"מ, ללא מדרגה
* מספר נוסעים: 29 מושבים + נהג, 54 נוסעים בעמידה, סך הכל 83 נוסעים
* מנוע אחורי מונח אנכית במה שמכונה "ארובה" בפינה הימנית האחורית של האוטובוס
* צמיגים : "275/70 R22,5"
* קיבולת מכל דלק - 250 ליטר (דגם מנוע טורבו-דיזל)
* טווח נסיעה - 450 ק"מ (דגם גרסת 3 מכלי גז), 650 ק"מ (דגם גרסת 4 מכלי גז) (דגם המונע על ידי "גז טבעי דחוס")
* בשנת 2007 1 יחידה בגרסה של מנוע טורבו - דיזל יוצאה לבולגריה (סופיה). בשנת 2008 רכשה "חברת התחבורה הציבורית של סופיה" 8 יחידות

## גלריה

קובץ:TEDOM C12G in Třebíč Borovina.jpg | דגם "TEDOM C 12"
קובץ:TEDOM C12 D (Bardejov).JPG | דגם "TEDOM C 12"
קובץ:Brno, Autotec 2008, Tedom CNG bus.jpg | דגם "TEDOM C 12", שנת 2008
קובץ:Čejetičky, autobus za mostem.jpg | דגם "TEDOM C 12"
קובץ:Tedom C12 D - Transexpo 2011 (4).jpg | דגם "TEDOM C 12", שנת 2011 - מבט למושבי הנוסעים
קובץ:Interior of TEDOM C 12 G bus at celebrate of 60 years of public transport in Třebíč, Třebíč District.JPG | דגם "TEDOM C 12" - מבט למושבי הנוסעים
קובץ:Tedom C12 D - Transexpo 2011 (2).jpg | דגם "TEDOM C 12", שנת 2011
קובץ:Tedom C12G - MKS Mielec.jpg | דגם "TEDOM C 12"
קובץ:Back of a Tedom bus, Liberec - n°613.JPG | דגם "TEDOM C 12"
קובץ:Tedom C12 D - Transexpo 2011 (5).jpg | דגם "TEDOM C 12", שנת 2011 - מבט לתט הנהג ו-לוח מחוונים


## ראו גם
* TEDOM L12

## קישורים חיצוניים

* 
* 
* 
* אתר היצרן

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2006
קטגוריה:כלי רכב המיוצרים בצ'כיה
קטגוריה:כלי רכב מנוע אחורי
פהד באיו

**פהד עזיז באיו** (באנגלית: **Fahad Aziz Bayo**; נולד ב-10 במאי 1998) הוא כדורגלן אוגנדי, המשחק בעמדת החלוץ באוניברסיטת וולוואלו אדיגרט.

## קריירת מועדונים
באיו התחיל את הקריירה שלו באקדמיות לכדורגל מקומיות. כאשר היה בן 16, חתם בפרולינה מהליגה האוגנדית השנייה. בסיום עונתו השנייה בקבוצה, עלה עם הקבוצה לליגת העל האוגנדית.

בינואר , באיו חתם בבילדקון מליגת העל הזמבית.

בקיץ , חזר לאוגנדה וחתם בויפרס.

ב-27 ביולי 2020, באיו חתם לארבע שנים במ.ס. אשדוד.

בינואר 2022 הושאל לקבוצת בני סכנין עד לסיום העונה על מנת לפנות מקום לזר בקבוצה. בהופעת הבכורה ב-5 בפברואר כבש גם שער ניצחון ב-0–1 על הפועל תל אביב.

## קריירה בינלאומית
ב-24 במרץ 2018, באיו ערך את הופעת הבכורה שלו בנבחרת אוגנדה בניצחון 1–3 נגד .

ב-19 באוקטובר 2019, באיו הבקיע את שער הבכורה שלו בנבחרת בניצחון 1–2 נגד  במסגרת מוקדמות גביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים אוגנדים
קטגוריה:חלוצי כדורגל אוגנדים
קטגוריה:כדורגלני מועדון ספורט אשדוד
קטגוריה:כדורגלני בני סכנין
קטגוריה:כדורגלני נבחרת אוגנדה
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:ספורטאים זרים בצ'כיה
קטגוריה:אוגנדים שנולדו ב-1998
רפאל מגידו

**רפאל מגידו** (20 ביולי 1913 – 23 באפריל 1982) היה אדריכל ישראלי, ומהנדס העיר של רמת גן בין השנים 1937 ל-1950 (למעט הפסקה של שלוש שנים לטובת לימודים בשיקגו בין 1939 ל-1941).

## ביוגרפיה
רפאל מגידו נולד בשם רפאל מגידוביץ' בעיר אודסה שבאוקראינה, בן לאתל ויהודה מגידוביץ'. המשפחה עלתה לארץ ישראל באוניית המעפילים רוסלאן, כחלק מן העלייה השלישית. אביו, אדריכל במקצועו, כיהן בתפקיד מהנדס העיר הראשון של תל אביב הקטנה, בשנים 1920–1923. למשפחה היו שני בנים – רפאל, ואחיו, אבשלום.

רכש את השכלתו התיכונית בגימנסיה העברית "הרצליה", והמשיך ללימודים גבוהים בתחום ההנדסה האזרחית באוניברסיטת קווין מרי בלונדון, בשנים 1931–1934.

נשא לאישה את מרים פרידמן בשנת 1935. לזוג נולדו 3 ילדים. המשפחה התגוררה ברמת גן, בבית אותו תכנן אב המשפחה.

בראשית חייו המקצועיים, עבד בשיתוף עם אביו, ותכנן בתל אביב מספר מבנים בסגנון הבינלאומי. בשנת 1937 זכה במשרת מהנדס העיר רמת גן. הוא לקח הפסקה מתפקיד זה בשנת 1939, ונסע להשתלם בתכנון ערים ואזורים, בעיר שיקגו. בתקופה זו, מילא את תפקידו כמהנדס העיר רמת גן אביו, יהודה. עם שובו בשנת 1941, חזר לתפקידו וכיהן בו עד לשנת 1950.

בשנת 1955, הקים משרד מהנדסים עצמאי בשם ר. מגידו ושות' מהנדסים בע"מ, ותכנן פרויקטים רבים בישראל.

נפטר בשנת 1982, ונקבר בבית העלמין קריית שאול.

## עבודות נבחרות
### בשיתוף עם אביו
* בית גוטגולד, שינקין 2 פינת אלנבי 51, תל אביב, 1935
* קולנוע אסתר, זמנהוף 1 (כיכר דיזנגוף), 1938-1939
* בית כנסת יהדות עדן י.מ. מיסה, לילינבלום 5, 1934
* מבני מגורים בתל אביב:
** שנת 1934: בית מושב זקנים, יהודה הלוי 4. בית ריפשטיין, רוטשילד 99. בית גרודז'נסקי, בן-גוריון 39. בית מגנט, רוטשילד 93. בית גברת רחל טוב מיסה, אלנבי 104.
** שנת 1935: בית מזל י.מ. מיסה, דיזנגוף 105. בית גוינגולד, לילינבלום 15. בית מגידוביץ', התבור 26. בית פלסקובסקי, שלמה המלך 35. בית איסר כהן, שלמה המלך 29. בית גוטגולד, אלנבי 51.
** שנת 1936: בית גייכמן, לילינבלום 30. בית היללה, הנביאים 21. בית מהלא, כיכר דיזנגוף 14–16

### כמהנדס העיר רמת גן
* בית המועצה, ביאליק 35, 1941
* שכונת הלל, רמת גן

### כ-ר. מגידו ושות' מהנדסים בע"מ
* מגדלי מגידו, שדרות בן צבי 37, ירושלים
* מפעל "אבן צוק" ללבני סיליקט, יבנה, 1959
* מבני מגורים, רחוב פרופס 3–9, רמת גן, 1984 (הושלם לאחר מותו)

## ראו גם
* יהודה מגידוביץ'
* בית עיריית רמת גן
## לקריאה נוספת
* **ספר ראשוני רמת גן**, ד"ר ישראל אלדד ויוסף פפר

## קישורים חיצוניים

## הערות שוליים

קטגוריה:ישראלים ילידי האימפריה הרוסית
קטגוריה:בוגרי גימנסיה הרצליה
קטגוריה:בוגרי אוניברסיטת קווין מרי בלונדון
קטגוריה:אדריכלים ישראלים
קטגוריה:מתכנני ערים ישראלים
קטגוריה:רמת גן: אישים
קטגוריה:מהנדסי רשויות מקומיות בישראל
קטגוריה:מהנדסי ערים בתקופת המנדט
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1913
קטגוריה:ישראלים שנפטרו ב-1982
אלפרד אלמור

**אלפרד אלמור** (באנגלית: **Alfred Elmore**; 1815 – 1881) היה צייר בריטי בסגנון ז'אנר היסטורי.

## ביוגרפיה

### ראשית חייו
הוא נולד בקלונקילטי, אירלנד, בנו של ד"ר ג'ון ריצ'רד אלמור, מנתח שפרש מהצבא הבריטי ועבר לאירלנד.

משפחתו עברה ללונדון, שם למד אלמור באקדמיה המלכותית לאמנויות. 

עבודותיו המוקדמות היו בסגנון הטרובדור אך עד מהרה עבר לנושאים דתיים, וצייר בהזמנת דניאל אוקונל ציור לכנסיית וסטלנד רו בדבלין.  בין השנים 1840–1844 נסע אלפרד אלמור ברחבי אירופה, ביקר במינכן, ונציה, בולוניה ופירנצה.

אלמור היה קשור ל"קליקה", קבוצת אמנים צעירים שראו את עצמם כממשיכי ויליאם הוגארת ודייוויד וילקי. לדברי חברו ויליאם פאוול פרית 'הוא היה חבר בקבוצה, אך מכיוון שהקבוצה הייתה פעילה בזמן שהוא היה ביבשת אירופה, ככל הנראה מעורבותו בה הייתה קצרת מועד.

### עבודות מאוחרות
מרבית העבודות המאוחרות של אלמור הם ציורים עלילתיים היסטוריים. בציור "המחלוקת הדתית והטירון" הייתה באופן מרומז ביקורת אנטי-קתולית. ציורים אחרים מייחסים לעבודות משייקספיר, או מתולדות המהפכה הצרפתית. חשובים שני ציורים שלו המתעדים חדשנות טכנולוגית, המצאת " Stocking Loom נול הגרב" (1847, מוזיאון הטירה של נוטינגהאם) והמצאת Combing Machine "מכונת המסרק" (1862, Cartwright Hall, Bradford). שניהם מציגים את תהליך התיעוש על ידי תיאור עבודות יד ציוריות טרום-תעשייתיות. הממציא אמור להרהר במיומנויות ידניות אלה בזמן שהוא מגבש במוחו מנגנון להחלפתן.

היצירה הידועה ביותר של אלמור היא "על הסף" (1865; מוזיאון פיצוויליאם, קיימברידג '), ציור ז'אנר מוסרי המתאר אישה צעירה שאיבדה את הכסף שלה בהימורים, והיא "על סף" להגיב לפיתויים של המפתה, המתואר כדמות דמוי שטן הנמצא בצל, אך שטוף באור אדום ולוחש מחשבות מושחתות באוזנה.

בסוף שנות ה-60 של המאה ה-19 אלמור התרחק מנושאים כאלה ועבר לסגנון קלאסי יותר שהושפע על ידי אדוארד פוינטר ולורנס אלמה-טדמה. הוא גם צייר דמויות ערביות, בתיאום עם האגודה למזרחנות באמנות.

אלמור סבל ממחלה ניאורולוגית במהלך חלק ניכר מחייו, ובשנותיו המאוחרות הפך לצולע בעקבות נפילה מסוסו.

הוא נפטר מסרטן בינואר 1881 ונקבר בבית הקברות קנסל גרין בלונדון.

## גלריה

File:Alfred Elmore Two Gentlemen of Verona.jpg |סצנה "משני אדונים מוורונה"
File:Alfred Elmore (1815-1881) - On the Brink - PD.108-1975 - Fitzwilliam Museum.jpg |"על הסף"
File:Alfred Elmore - Pompeii, A.D. 79 - Google Art Project.jpg | "פומפיאי 79 לספירה"
File:Much Ado About Nothing by Alfred Elmore 1846.jpg |סצנה "מהומה רבה על לא דבר"


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1815
קטגוריה:בריטים שנפטרו ב-1881
בריגדון

**בריגדון** (באנגלית: **Brigadoon**) הוא סרט פנטסיה מוזיקלית אמריקאי משנת 1954 בבימויו של וינסנט מינלי, עם ג'ין קלי, סיד צ'ריס וואן ג'ונסון בתפקידים הראשיים.

התסריט מבוסס על המחזמר "בריגדון" של אלן ג'יי לרנר (מילים) ופרדריק לאו (לחן) שהוצג בהצלחה בברודוויי ב-1947.

הסרט היה מועמד לפרס אוסקר לעיצוב התלבושות הטוב ביותר, פרס אוסקר למיקס הסאונד הטוב ביותר ופרס אוסקר לניהול האמנותי הטוב ביותר. ג'וזף רוטנברג זכה בגלובוס הזהב על הצילום הטוב ביותר.

בסרט יש קטעי ריקוד של ג'ין קלי וסיד צ'ריס וריקודים קבוצתיים עם לחנים בסגנון סקוטי בחמות חלילים. הכוריאוגרפיה היא של ג'ין קלי.

ב-1966 הופק סרט טלוויזיה "בריגדון" ששודרת ברשת ABC.

## תקציר העלילה
שני אמריקאים מניו יורק, טומי אלברייט (ג'ין קלי) וג'ף דאגלס (ואן ג'ונסון) מגיעים לסקוטלנד למסע צייד. הם מגלים להפתעתם כפר שאינו מופיע במפה. הם פוגשים בפיונה קמפבל (סיד צ'ריס) שמגלה להם ששם הכפר הוא "בריגדון" ומדריכה אותם למרכז הכפר בו מתנהל שוק ונעשות הכנות לחתונת אחותה הצעירה ג'ין (וירג'יניה בוסלר) עם צ'רלי דאלרימפל (ג'ימי תומפסון). טומי מוזמן לשתיית ויסקי ומצטרף למחול הסוער של הכפריים.

טומי מתאהב בפיונה ושניהם עולים לגבעה לקטוף פרחי אברש (Heather) לקראת החתונה. הם מתחבקים ורוקדים וטומי שר "The Heather on the Hill" ולאחר מכן את "Almost Like Being in Love", (שזכה לביצועים של פרנק סינטרה, נט קינג קול, שירלי בייסי ועוד).

פיונה מביאה את טומי וג'ף לזקן הכפר מר לונדי (בארי ג'ונס) שמספר להם את סיפורו של בריגדון: לפני מאתיים שנים היו בסקוטלנד רוחות רעות ומושחתות. כדי להציל את הכפר מהם התרחש נס. הם נעלמים לעולם אחר למשך מאה שנים וא"כ חוזרים ליום אחד. אם מישהו עוזב את הכפר, הם ייעלמו לנצח. לאדם מבחוץ יש אפשרות להישאר בכפר רק אם הוא מאוהב באחד מתושביו.

החתונה של ג'ין וצ'ארלי נערכת בכיכר הכפר וכולם רוקדים ושמחים. את השמחה משבית הארי ביטון (יו ליינג) שבעבר חיזר אחרי ג'ין. הוא מנסה לרקוד אתה אך מונס על ידי האנשים. הוא מקלל את האנשים ובורח כדי שייצא מגבולות הכפר והכפר ייעלם לנצח. האנשים רודפים אחריו, והוא מטפס על עץ ונורה למוות בשוגג על ידי ג'ף שחשב שזו חיה.

כולם חוזרים לחתונה. טומי רוצה להישאר בכפר אך ג'ף, המציאותי יותר, משכנע אותו לעזוב והוא נפרד בכאב מפיונה.

כמה חודשים לאחר מכן הם יושבים בבר בניו יורק. המקום רועש אנשים מפטפטים וצועקים וטומי לא מקשיב לדברי ארוסתו ג'יין אשטון (איליין סטיוארט). הוא מהורהר וחושב על בריגדון. לבסוף הוא מודיע לג'יין על ביטול האירוסין ומשכנע את ג'ף לטוס איתו בחזרה לסקוטלנד. המקום שקוע בערפל והכפר לא נראה אבל בזכות האהבה הערפל נמוג. טום רואה את פיונה בגבול הכפר וממהר לשם כדי לחבק אותה ולהישאר שם לתמיד.

## אזכורים בתרבות
* הכפר האגדי בריגדון מוזכר בשיר The Whole of the Moon של להקת הווטרבויז
* בסרט ארבע חתונות ולוויה אחת, בעת חגיגת חתונה שנערכת בסקוטלנד, אומרת הדמות של גארת' (בגילומו של סיימון קאלו) שזה "בדיוק כמו בריגדון!"

## קישורים חיצוניים

* קדימון לבריגדון, באתר יוטיוב
* בריגדון, באתר TCM
* ג'ין קלי וסיד צ'ריס רוקדים "האברש על הגבעה", באתר יוטיוב
* ג'ין קלי שר ורוקד "כמו להיות מאוהב", באתר יוטיוב

קטגוריה:סרטי 1954
קטגוריה:סרטי ג'ין קלי
קטגוריה:סרטי מטרו גולדווין מאייר
קטגוריה:סרטי פנטזיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים מוזיקליים אמריקאיים
קטגוריה:סרטים מוזיקליים
קטגוריה:ערכים שבהם תבנית בריטניקה אינה מתאימה
קטגוריה:סרטי וינסנט מינלי
Club Future Nostalgia

***Club Future Nostalgia*** (בעברית: "**מועדון נוסטלגיה עתידית**") הוא אלבום הרמיקס הראשון של הזמרת-יוצרת הבריטית-אלבנית דואה ליפה בהשתתפות המפיקה מוזיקלית והדי ג'יי האמריקאית דה בלסד מדונה. האלבום יצא לאור ב-28 באוגוסט 2020, על ידי חברת התקליטים וורנר רקורדס. מתוך האלבום יצא סינגל אחד.

האלבום יצא במקור כ-"גרסת מיקס" ב-28 באוגוסט 2020, כאשר הגרסה המלאה שמכילה רשימת רצועות שונה, יצא ב-11 בספטמבר 2020.

## רקע והכרזה
לאחר צאת אלבום האולפן השני שלה, *[[Future Nostalgia]]*, אישרה ליפה שהאלבום יקבל מהדורה מחודשת של מהדורה מפוארת, ובה נאמר "יש לי כמה שירים שעבדתי עליהם, ואותם אני מניחה בצד עבור הסיבוב שני, אז על זה כל מה שיש לדון כרגע." לאחר שדחתה את סיבוב ההופעות בשל מגפת הקורונה, ליפה ראתה את מעריציה מאזינים לשירים מתוך האלבום ומדווחים שהם חשים שמחה רבה והערצה לה. מתוך כוונה "לקחת את המסיבה במעלה המדרגה", ליפה גייסה את עזרתה של דה בלסד מדונה ליצירת אלבום רמיקס שעבדו עליו בסתר בהסגר. ב-4 באוגוסט, הכריזה ליפה כי תוציא את הסינגל "Levitating", ב-14 באוגוסט, יחד לאחר מכן תוציא גרסת רמיקס לסינגל "Physical", של מארק רונסון בהשתתפות גוון סטפני. לאחר ההכרזה חשפה ליפה שהיא שתצא מהדורת רמיקס לאלבום ב-28 באוגוסט 2020, תחת הכותרת "Club Future Nostalgia". בהכרזה רשמית של חברת ההקלטות וורנר רקורדס, תיארו את האלבום כתערובת של מוזיקת פופ של שנות ה-90 והפופ של שנות ה-2020, עם נגיעות של מוזיקת נשמה משנות ה-80. האלבום כולל שני רמיקסים של שירים שלא שוחררו קודם "Love Is Religion" ו-"That Kind Of Woman".

## סינגלים
* "Levitating (The Blessed Madonna Remix)" – יצא לאור ב-14 באוגוסט 2020, כסינגל ראשון מתוך האלבום. השיר יצא בגרסת רמיקס הכוללת את הזמרות מדונה, מיסי אליוט.

## רשימת רצועות

### דגימות
דגימות המותאמות מ*[[בילבורד]]*:
*  דוגם בתוכו צלילים מתוך "Buffalo Stance" של ננה צ'רי ו-"Moments in Love" של ארט אוף נויז
*  דוגם בתוכו צלילים מתוך "Coffee Pot" של גרין ולווט
*  דוגם בתוכו צלילים מתוך "" של לין קולינס
*  דוגם בתוכו צלילים מתוך  של ג'מירוקוואי
*  דוגם בתוכו צלילים מתוך "Hollaback Girl" של גוון סטפאני ו-"Another Man" של ברברה מייסון
*  דוגם בתוכו צלילים מתוך "The Sun Can't Compare" של לארי הרד ומר וייט
*  דוגם בתוכו צלילים מתוך "Sing Sing" של גאז ו-"Bring Down the Walls" של פינגרס אינק ורוברט אוונס
*  דוגם בתוכו צלילים מתוך  של סטיבי ניקס

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דואה ליפה
קטגוריה:אלבומים חזותיים
קטגוריה:אלבומי רמיקס באנגלית
קטגוריה:אלבומים שהופקו על ידי סטיוארט פרייס
קטגוריה:אלבומי חברת וורנר רקורדס
קבוצת הארמיות הצפונית (צרפת)

שמאל|ממוזער| מצב קבוצת הארמיות הצפונית בשנת 1917
**קבוצת הארמיות הצפונית** (בצרפתית: **Groupe d'armées du Nord**, **GAN**) הייתה קבוצת ארמיות שכללה כמה ארמיות שדה צרפתיות במלחמת העולם הראשונה, שנוצרה ב-13 ביוני 1915 על בסיס בצרפתית: **Groupe Provisoire du Nord** ( **GPN**) שהוקמה ב-4 באוקטובר 1914. ב-6 ביולי 1918, שונה שמה של GAN לקבוצת הארמיות המרכזית (**Groupe d'armées du Centre**, **GAC**). 

## סדר הכוחות

### אוקטובר 1914

* הארמייה השנייה (גנרל אנרי פיליפ פטן) 
* הארמייה העשירית (גנרל לואי דה מודהוי ) 
* פלגת הארמייה בלגיה (גנרל ויקטור דורבאל) 

### 1 ביולי 1915
מצפון לדרום: 

* הצבא הבלגי (גנרל פליקס ויילמן) 
* הקורפוס הצרפתי ה-36 (גנרל דיוויזיה אלכסיס אלי ד'אואסל) 
* הארמייה הבריטית השנייה (גנרל הוראס סמית'-דוריאן) 
* הארמייה הבריטית הראשונה (גנרל דאגלס הייג) 
* הארמייה הצרפתית העשירית (גנרל ויקטור דורבאל) 
* הארמייה הצרפתית השנייה (גנרל אנרי פיליפ פטן) 

### 1 ביולי 1916
מצפון לדרום: 

* הארמייה השישית (גנרל אמיל פאיול) 
* הארמייה העשירית (גנרל ויקטור דורבאל) 

### 15 בפברואר 1917
מצפון לדרום: 

* הארמייה השלישית (גנרל ז'ורז' לואי אימבר) 
* הארמייה הראשונה (גנרל אמיל פאיול)

## מפקדים

* גנרל פרדיננד פוש (4 באוקטובר 1914 - 27 בדצמבר 1916) 
* גנרל לואי פראנשה ד'אספרה (27 בדצמבר 1916 - 10 ביוני 1918) 
* גנרל פול מייסטר (10 ביוני - 6 ביולי 1918) 

## קישורים חיצוניים
* הצבא הצרפתי במלחמת העולם הראשונה

קטגוריה:יחידות צבא צרפתיות במלחמת העולם הראשונה
מרואן עבוד

**מרוואן עבוד** (בערבית: **مروان عبود**) הוא פוליטיקאי ושופט לבנוני, שמכהן כמושל ביירות מאז יוני 2020.

הוא היה בתפקיד במהלך הפיצוץ בביירות בשנת 2020, ונשבר בבכי בטלוויזיה וכינה זאת "אסון לאומי".

בעבר שימש כנשיא רשות המשמעת העליונה בלבנון, עם אחריות על חקירת האשמות לשחיתות בקרב עובדי מדינה.

## הערות שוליים

קטגוריה:פוליטיקאים לבנונים
קטגוריה:ביירות: אישים
קטגוריה:לבנונים שנולדו ב-1969
מרדכי גנוט

הרב **מרדכי גנוט** (נולד בי"ז בסיוון ה'תשט"ז, 27 במאי 1956) הוא מחבר לוח דבר בעתו, וזוכה פרס ירושלים לספרות תורנית.

## ביוגרפיה
נולד בבני ברק ליואל גנוט.

למד בישיבת טשעבין בירושלים. כבחור בישיבה קיבל את פרס ירושלים לספרות תורנית מידי ראש עיריית ירושלים טדי קולק.

היה מקורב לרב יהודה הורוביץ מדז'יקוב ואף כתב קונטרס לזכרו.

גנוט נחשב למרואיין מבוקש בתקשורת בענייני אסטרונומיה, ומוסר שיעורים רבים, בהם שיעור קבוע ב.

גנוט גר בבני ברק ונמנה עם חסידות ויז'ניץ בעיר.

## לוח דבר בעתו

לקראת שנת ה'תשמ"ו הוציא לוח שנה מורחב בשם "לוח דבר בעתו" המתמקד בעיקר בזמני היום בהלכה, לכל יום מימי השנה, לוחות לימודים יומיומיים במקרא, משנה, תלמוד, הלכה,
מוסר וחסידות, מנהגים וימי זיכרון של אדמו"רים וגדולי ישראל לצד היסטוריה כללית (במיוחד ארצישראלית-יהודית) של מאורעות שהותירו את רושמם ומפות שמים חודשיות לצד אירועים אסטרונומיים, כמו ליקויי מאורות, התקבצויות כוכבים והופעת שביטים. מאז הוא יוצא לאור לקראת כל שנה והוא המקיף מבין לוחות השנה היוצאים לאור בישראל. בכל שנה הוא מרחיב את נושא המנהגים וימי הזיכרון, כמו גם באסטרונומיה. בלוח לשנת ה'תשס"ט, לקראת ברכת החמה שהתקיימה באותה שנה, נוסף נספח מיוחד בשם "ברכת החמה בתקופתה" ובו בואר הנושא בפרט, והנושאים הקשורים לאסטרונומיה בכלל, עם סקירה היסטורית נרחבת של מעמדי ברכת החמה מעולם.

## ספריו
* בנין אריאל (על תבנית בית המקדש השני), ירושלים, תשל"ז
*קונטרס שלוש שנים במחיצת בית יהודה (על הרב יהודה הורוביץ מדז'יקוב), תשמ"ט
*ברכת החמה בתקופתה, תשס"ט
*לוח דבר בעתו

## קישורים חיצוניים
* 
*הרב מרדכי גנוט בשיעור על ברכת החמה ביוטיוב
*הרב מרדכי גנוט באתר כיכר השבת
*מנחם בן ישראל, הרב גנוט חושף: כך פתרתי את דבריו העלומים של הרבי, אתר שטורעם, ניסן תשע"ה
*אריק נבון, הרב גנוט: "הכוכבים ומיקומם מסתירים סודות מרתקים", אתר הידברות, 7 ביולי 2020
*שיחה מרתקת על כוכבי הלכת וצבא השמים עם הרה"ג רבי מרדכי גנוט, אתר דרשו
*יהודה וייס, ביאת המשיח ומשמעות ליקוי החמה: התחזית המפחידה של הרב מרדכי גנוט אתר אקטואליק, 22 ביוני 2020
* 

## הערות שוליים

קטגוריה:זוכי פרס ירושלים
קטגוריה:חסידי ויז'ניץ
קטגוריה:בני ברק: אישים
קטגוריה:מחברי ספרות תורנית
קטגוריה:בוגרי ישיבת טשעבין
קטגוריה:ישראלים שנולדו ב-1956
קטגוריה:קריית ויז'ניץ: אישים
קטגוריה:מגידי שיעור בדף היומי
הפורום הישראלי לתזונה בת קיימא

**הפורום הישראלי לתזונה בת-קיימא** (באנגלית: **The Israeli Forum for Sustainable Nutrition**) הוא עמותה ישראלית, שהוקמה בשנת 2012 על ידי קבוצה של מדענים ומומחים בתחום הסביבה, התזונה, החקלאות ובריאות הציבור. מטרת הפורום לספק מידע שימושי ואובייקטיבי לציבור הישראלי, מקבלי ההחלטות והגופים הרלוונטיים, לצורך כינון מערכת מזון בת קיימא המספקת מזון בריא וסביבתי לכל תושבי ישראל. תחומי העיסוק של הפורום כוללים: ניהול מרכז ידע הזמין לקהל הרחב ולקובעי מדיניות, ארגון כנסים מקצועיים, כתיבת ניירות עמדה, נציגות בדיונים בכנסת, גיבוש וניסוח תוכנית אב למזון ופעילות בקהילה.

## תחומי פעילות
### מרכז ידע
מאז הקמתו קיים הפורום עשרות מפגשים מקצועיים בנושאים שקשורים לתזונה, סביבה, בריאות, כלכלה וחקלאות, מתוך מטרה מוצהרת לגשר על פערי הידע וליצור שיח חדש, רב תחומי, מבוסס עובדות ומדע וחף משיקולים זרים. הכנסים השנתיים של הפורום, המהווים את השיא של פעילות זו, משכו מאות משתתפים וביניהם אנשי תעשייה, דיאטנים, חקלאים, אנשי סביבה, חברי כנסת וממשלה, עובדי ממשלה, עיתונאים ואנשי אקדמיה. סיכומי המפגשים והכנסים, כמו גם מאמרים מקצועיים וניירות עמדה, מועלים לאתר הפורום ומדווחים בניוזלטר שבועי.

פרויקט משותף של העין השביעית והפורום בשם "אמת בפרסום" בוחן בעין ביקורתית קמפיינים פרסומיים ופרסומים עיתונאיים בתחומי תזונה, סביבה ובריאות הציבור. מטרת הפרויקט לחשוף הטעיה והתערבות תאגידית בפרסומים מדעיים המכוונים לקהל הרחב. במסגרת הפרויקט פורסמו סדרת מאמרים ביקורתיים על חלב המשק של חברת תנובה, קמפיין של מועצת הלול לעידוד צריכת בשר הודו וסיקור תקשורתי סנסציוני של מאמרים מדעיים.

### ממשל ומדיניות
הפורום פועל לקידום מדיניות מזון שתנגיש מזון בריא ובר קיימא לאוכלוסיות רחבות ותקדם ביטחון תזונתי. פעילות זו כוללת שיתוף פעולה עם חברי כנסת, אנשי מחקר, חקלאים ואנשי מקצוע בתחום הכלכלה והמשפט לניסוח תוכנית אב למזון וליישומה. בטווח הקצר פעילות זו נועדה לזהות חסמים שהסרתם תקדם הנגשת מזון בריא, והזדמנויות בתחום החקיקה והרגולציה שינגישו מזון בריא ויחזקו את החקלאות המקומית.

בנוסף, מפרסם הפורום ניירות עמדה מבוססי מדע בתחום המזון והסביבה, במטרה להעניק לקובעי מדיניות את הכלים והידע הנחוצים לחקיקה אפקטיבית. בכתיבת ניירות העמדה נוהג הפורום לשתף פעולה עם ארגונים ישראלים הפועלים בתחום המזון והסביבה, וביניהם מוזיאון הטבע ע"ש שטיינהרדט ואיגוד רופאי בריאות הציבור.

### פעילות בקהילה
פרויקט **"שפים למען שינוי"** של הפורום, בשיתוף השפים ישראל אהרוני, ארז קומרובסקי ויאיר יוספי, נועד לרתום את תחום הגסטרונומיה לחינוך קהילתי ולשינוי היצע המזון המוצע במסעדות, כך שיכלול מזון בריא וידידותי יותר לסביבה. במסגרת הפרויקט נרקמה רשת של שפים ישראלים הפועלים יחדיו לשינוי הסצנה הקולינרית המקומית בהתאם לערכי הקיימות.

הפורום שותף לקידום חזון העיר הירוקה ומעודד עיריות ורשויות מקומיות לפעול ליישום עקרונות לניהול מקיים. בין היתר השתתפו חברי הפורום בכתיבת המדריך לעיר מקדמת תזונה מ.ב.ט.י.ח.ה של משרד הבריאות ומרכז השלטון המקומי והמדריך לתזונה בת קיימא ומניעת בזבוז מזון של עיריית תל אביב-יפו.

## קישורים חיצוניים
* 

* 
* 
* 
* 
* 
* 
* 
* 

## הערות שוליים

קטגוריה:ישראל: ארגונים להגנת הסביבה
קטגוריה:ישראל: תזונה
קרוזה B 941

**קרוזה B 941** (בצ'כית : **Karosa B 941**) הוא אוטובוס מפרקי (אוטובוס ארוך) בשירות עירוני, מתוצרת יצרנית כלי הרכב הצ'כית **Karosa** , אשר יוצר בין השנים 2002–1997 בצ'כיה

## "קרוזה B 941"

* דגם "קרוזה B 941" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* דגם "קרוזה B 741" מוגדר "אוטובוס רצפה גבוהה" ("High-floor" )
* מנוע דיזל אחורי
* מספר מושבים : 41 מושבים + נהג, 118 נוסעים בעמידה, סך הכל 159 נוסעים + נהג
* 4 דלתות כניסה

### דגמים
* "Karosa B 941.1930"
* "Karosa B 941.1932"
* "Karosa B 941.1934"
* "Karosa B 941.1936"
* "Karosa B 941.1960"
* "Karosa B 941E.1956"
* "Karosa B 941E.1962"
* "Karosa B 941E.1964"
* "Karosa B 941E.1966"

## גלריה

קובץ:Děčín, Hlavní nádraží, autobus 204 na lince 7 v zastávce.jpg| דגם "קרוזה B 941"
קובץ:Černý Most, Karosa B941, Arriva Praha (02).jpg| דגם "קרוזה B 941"
קובץ:Karosa B 941.jpg| דגם "קרוזה B 941"
קובץ:Olomouc, Hlavní nádraží C, autobus linky 19.jpg| דגם "קרוזה B 941"
קובץ:Exkurze ve vozovně slatina (37).jpg| דגם "קרוזה B 941" - מבט למנוע
קובץ:Praha, Vítězné náměstí, Karosa B 941.jpg| דגם "קרוזה B 941"
קובץ:P011211 07.08 01.jpg | דגם "קרוזה B 941" - מבט למושבי הנוסעים


## ראו גם
* קרוזה C 935
* קרוזה ŠM 11
* קרוזה B 961

## קישורים חיצוניים

* 

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1997
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:אוטובוסים מפרקיים